Hokaido universitetas
Hokaido universitetas (jap. 北海道大学, 'Hokkaidō daigaku') – valstybinis universitetas Japonijoje, vienas iš imperatoriškųjų universitetų, esantis Sapore, Hokaido prefektūroje. Pagrindinis Saporo universitetinis miestelis driekiasi apie 2,4 km nuo geležinkelio stoties. Hakodate (函館市) universitetinis miestelis yra pietinėje Hokaido salos dalyje. Ši mokslo įstaiga laikoma viena iš prestižinių šalyje. Hokaido universitetas dabartinį pavadinimą turi nuo 1947 m. 2004 m. įgavo nacionalinio universiteto statusą. Tarp geriausių pasaulio universitetų 2010 m. užėmė 175 vietą (QS World University Rankings) .